འཛམ་གླིང་ཁྱོན་གྱི་མི་རིགས་སོ་སོར་རྒྱུན་སྲོལ་རིག་གནས་ཐུན་མོང་མིན་པ་རེ་དང་འབྲེལ་བའི་རང་རང་གི་སྐད་ལུགས་ཡིག་སྲོལ་རེ་ཡོད་པ་ཡིན།ཨ་རིའི་དེང་རབས་ཀྱི་བརྡ་སྤྲོད་རིག་པ་མཁས་ཅན་ས་པིརགྱིསམི་རིགས་སོ་སོའི་སྐད་ཡིག་ནི་མི་རིགས་དེ་གའི་རིག་གནས་དང་ཁ་བྲལ་ཐབས་མེད།རང་གི་རིག་གནས་དང་བྲལ་བའི་སྐད་ཡིག་རྐྱང་པ་ཞིག་ཡོང་མི་སྲིད།གང་ལགས་ཤེ་ན།རང་སོ་སོའི་འཚོ་སྡོད་ཀྱི་ཡུལ་དུ་སྔོན་སྤྱོད་བག་ཆགས་ཀྱིས་གོམས་པའི་གཤིས་སྤྱོད་དང་།དད་མོས་ཞེན་འཛིན།རྒྱུ་དུས་གཉིས་ཀྱི་ཀུན་སློང་སོགས་ལས་གྲུབ་པའི་རྒྱུན་སྲོལ་རིག་གནས་དེ་རྣམས་མཚོན་པར་བྱེད་པའི་བརྡ་དོན་སྤྲོད་ལུགས་དམིགས་བསལ་ཅན་རེ་ཡོད་ངེས་པ་ཡིན།སྐད་ཡིག་དང་རིག་གནས་ཀྱི་འབྲེལ་བ་ནི་གང་ཟག་གི་ལུས་ཕུང་དང་སྲོག་རྟེན་གྱི་སྙིང་ལྟ་བུ་ཡིན།སྙིང་ནི་སྲོག་རྟེན་གྱི་དབང་པོའི་རྩ་བ་དང་ལུས་ཀྱི་དོན་དྭངས་མའི་རྟེན་ཡིན་མོད་ཀྱང་།ཁོག་ནང་གི་དོན་ལྔ་སྣོད་དྲུག་ཐུན་མོང་གི་བྱེད་ལས་དང་འབྲེལ་བའི་ནུས་པར་མ་བརྟེན་ན་གང་ལྟར་སྲོག་འཚོ་མི་ཐུབ་པ་ལྟར་རོཞེས་བཤད་འདུག